**PROCEDURĂ PRIVIND ÎNREGISTRAREA PARTICIPANȚILOR LA**

PIEȚELE CENTRALIZATE DE GAZE NATURALE ADMINISTRATE DE OPCOM S.A.

**Întocmit: Societatea Operatorul Pieței de Energie Electrică și de Gaze Naturale OPCOM S.A.**

#### 

**– septembrie 2020 –**

**CUPRINS**

|  |  |
| --- | --- |
| 1. Scop…………………………………………………………….……........................................... | 4 |
| 2. Domeniu de aplicare ………………………............................…................................. | 4 |
| 3. Acronime……………………………………………………………........................................... | 4 |
| 4. Definiții…………………………………………………………….….......................................... | 5 |
| 5. Legislație de referință ……………………………….…………......................................... | 6 |
| 6. Cadrul de organizare………………………………………………........................................ | 6 |
| 7. Alte prevederi……………………………………………………….......................................... | 14 |
| Anexa 1 Diagrama procesului de înregistrare a participanților la piețele centralizate de gaze naturale administrate de OPCOM S.A. ...................................................... | 15 |
| Anexa 2 Documente necesare la înregistrarea la piețele centralizate de gaze naturale administrate de OPCOM S.A. .................................................................. | 16 |
| Anexa 3 Scrisoare de intenție (privind înregistrarea solicitantului ca participant la piața)……….......................................................................................................... | 18 |
| Anexa 4 Comunicare privind înregistrarea ca participant la piața.............................. | 19 |
| Anexa 5 Comunicare către participantul la piețele de gaze naturale (privind modificarea datelor din Registrul de tranzacționare)…………….................................. | 20 |
| Anexa 6 Comunicare către participantul la piețele de gaze naturale (privind suspendarea de la tranzacționare pe piața) ……...................................................... | 21 |
| Anexa7 Comunicare către participantul la piețele de gaze naturale (privind revocarea ca participant la piața) ……………..…....................................................... | 22 |
|  |  |

**LISTA DE CONTROL A REVIZIILOR**

|  |  |  |  |
| --- | --- | --- | --- |
| Nr. crt. | Revizia | Data | Revizia se referă la: |
| 1 | 1 | August 2014 | - Ordinul președintelui Autorității Naționale de Reglementare în domeniul Energiei nr. 68/2014 pentru modificarea și completarea Regulamentului privind cadrul organizat de tranzacționare pe piața centralizată de gaze naturale administrată de Operatorul Pieței de Energie Electrică și de Gaze Naturale ”OPCOM” S.A., aprobat prin Ordinul președintelui Autorității Naționale de Reglementare în Domeniul Energiei nr. 52/2013 |
| 2 | 1 | Iunie 2015 | - Actualizarea cu aplicarea prevederilor Ordinului ANRE nr. 86/10.06.2015 pentru modificarea și completarea Regulamentului privind cadrul organizat de tranzacționare pe piața centralizată de gaze naturale administrată de Operatorul Pieței de Energie Electrică și Gaze Naturale ”OPCOM" S.A., aprobat prin Ordinul președintelui Autorității Naționale de Reglementare în domeniul Energiei nr. 52/2013 |
| 3 | 2 | Septembrie 2017 | - Posibilitatea înregistrării participanților la piața pentru ziua următoare de gaze naturale |
| 4 | 3 | Ianuarie 2019 | - Actualizarea cu aplicarea prevederilor Ordinului ANRE nr. 105/06.06.2018 pentru aprobarea Regulilor generale privind piețele centralizate de gaze naturale |
| 5 | 4 | Septembrie 2020 | - Actualizare cu aplicarea prevederilor Ordinului ANRE nr. 150/29.07.2020 pentru aprobarea Regulamentului privind cadrul organizat de tranzacționare pe piețele centralizate de gaze naturale administrate de Operatorul Pietei de Energie Electrică și Gaze Naturale OPCOM - S.A. |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. **SCOP**

Prevederile Procedurii privind înregistrarea participanților la piețele centralizate de gaze naturale administrate de OPCOM S.A., numită în continuare Procedura, sunt în concordanță cu prevederile Regulamentului privind cadrul organizat de tranzacționare pe piețele centralizate de gaze naturale administrate de Operatorul Pieței de Energie Electrică și de Gaze Naturale ”OPCOM” S.A., aprobat prin Ordin al președintelui ANRE.

Procedura are drept scop precizarea condițiilor în care se realizează:

1. înregistrarea operatorilor economici din sectorul gazelor naturale și a clienților finali, pentru participarea la piețele centralizate de gaze naturale administrate de OPCOM S.A.;
2. renunțarea unui participant la piețele centralizate de gaze naturale administrate de OPCOM S.A. la dreptul de a tranzacționa pe aceste piețe;
3. suspendarea sau revocarea înregistrării la piețele centralizate de gaze naturale administrate de OPCOM S.A. a unui participant la piață.
4. **DOMENIUL DE APLICARE**

Procedura privește înregistrarea participanților la una sau mai multe dintre piețele centralizate de gaze naturale administrate de OPCOM S.A. și se aplică operatorilor economici din sectorul gazelor naturale și clienților finali, care dețin calitatea de utilizatori ai rețelei în baza contractului încheiat în acest sens cu Operatorul de Transport și de Sistem SNTGN Transgaz S.A., interesați de dobândirea calității de participant la piață și Operatorului Pieței de Energie Electrică și de Gaze Naturale ”OPCOM” S.A..

1. **ACRONIME**

Acronimele utilizate în cadrul prezentei proceduri au următoarele semnificații:

*ANRE* – Autoritatea Națională de Reglementare în domeniul Energiei;

*OPCOM S.A.*  – Operatorul Pieței de Energie Electrică și de Gaze Naturale ”OPCOM” S.A.;

*OTS –* Operatorul de Transport și de Sistem. În sensul prezentei proceduri Operatorul de Transport și de Sistem este SNTGN Transgaz S.A.;

*PCGN*-*LN* – Piața centralizată a contractelor bilaterale de gaze naturale – modalitatea de tranzacționare prin licitație și negociere continuă;

*PCGN-LP* – Piața centralizată a contractelor bilaterale de gaze naturale- modalitatea de tranzacționare prin licitație publică;

*PCGN-OTC* – Piața centralizată a contractelor bilaterale de gaze naturale – modalitatea de tranzacționare de tip OTC;

*PZU-GN* – Piața pentru Ziua Următoare de Gaze Naturale;

*PI-GN* – Piața Intrazilnică de Gaze Naturale;

*PPF-TL -* Piața produselor flexibile pe termen mediu și lung.

1. **DEFINIȚII**

În înțelesul prezentei proceduri, termenii, expresiile și abrevierile folosite sunt definite conform Legii energiei electrice și a gazelor naturale nr. 123/2012, cu modificările și completările ulterioare, Codului civil, precum și altor acte normative specifice sectorului gazelor naturale, în vigoare. Suplimentar se definesc următorii termeni:

* 1. **Cod de identificare** – Cod alfanumeric alocat fiecărui participant la piața la care a fost înregistrat de către OPCOM S.A., specific piețelor/modalităților de tranzacționare pentru care participantul la piață îndeplinește condițiile de participare;
  2. **Contract cadru preagreat de vânzare-cumpărare a gazelor naturale pe piața centralizată a contractelor bilaterale de gaze naturale – modalitatea de tranzacționare PCGN-OTC** – Contract negociat direct între participanți, bilateral agreat înainte de participarea la sesiunea de tranzacționare. În cadrul contractului sunt stabiliți toți termenii contractuali cu excepția: prețului, cantității și perioadei de livrare;
  3. **Contract standard de vânzare/cumpărare a gazelor naturale pe piața centralizată a contractelor bilaterale de gaze naturale – modalitatea de tranzacționare PCGN-LN** – Contract încheiat între părțile stabilite în urma desfășurării unei sesiuni de licitație organizată pe PCGN-LN, în urma încheierii unei tranzacții. Conținutul și forma contractului sunt supuse procedurii de consultare publică. Conținutul și forma contractului standard sunt ferm acceptate de către participanții la PCGN-LN care au introdus oferte. Acesta este un contract cu executare fermă ce presupune respectarea întocmai a clauzelor publicate, predarea/preluarea gazelor naturale și primirea/plata prețului negociat;
  4. **Contract de vânzare-cumpărare a gazelor naturale pe piața centralizată a contractelor bilaterale de gaze naturale – modalitatea de tranzacționare PCGN-LP** – Contract încheiat între părțile stabilite câștigătoare în urma desfășurării unei sesiuni de licitație organizată pe PCGN-LP. Conținutul și forma contractului, așa cum sunt stabilite de către inițiatorul ofertei, sunt ferm acceptate de către participanții la PCGN-LP care au introdus oferte de răspuns. Acesta este un contract cu executare fermă ce presupune respectarea întocmai a clauzelor publicate, predarea/preluarea gazelor naturale și primirea/plata prețului negociat;
  5. **Contract de vânzare-cumpărare a gazelor naturale pe piața produselor flexibile pe termen mediu şi lung** - Contract încheiat între părțile stabilite câștigătoare în urma desfășurării unei sesiuni de licitație organizată pe PPF-TL. Conținutul și forma contractului, așa cum sunt stabilite de către inițiatorul ofertei, sunt ferm acceptate de către participanții la piață care au introdus oferte de răspuns. Acesta este un contract cu executare fermă ce presupune respectarea întocmai a clauzelor publicate, predarea/preluarea gazelor naturale și primirea/plata prețului negociat;
  6. **Participant la piață** - operatorul economic din sectorul gazelor naturale, titular de licență emisă de către ANRE, sau clientul final care se înscrie și respectă Convenția de participare la piețele produselor standardizate pe termen scurt/piețele produselor standardizate pe termen mediu și lung de gaze naturale/piața produselor flexibile pe termen mediu și lung;
  7. **Registrul de tranzacționare** – Registru întocmit și actualizat de OPCOM S.A. care conține informații despre participanții înregistrați la piețele centralizate de gaze naturale administrate de OPCOM S.A.;
  8. **Solicitant** – Operator economic care solicită înregistrarea la piețele centralizate de gaze naturale administrate de OPCOM S.A.;
  9. **Tarif de administrare** – Tarif perceput anual de OPCOM S.A. participanților la piețele centralizate de gaze naturale administrate de OPCOM SA. Valoarea tarifului este exprimată în Lei/participant/an și este publicată pe pagina web a OPCOM S.A.;
  10. **Tarif de înscriere**– Tarif perceput o singură dată de OPCOM S.A. participanților în momentul înscrierii la una dintre piețele centralizate administrate de OPCOM S.A.. Valoarea tarifului este exprimată în Lei/participant și este publicată pe pagina web a OPCOM S.A.;
  11. **Tarif de tranzacționare –** Tarif perceput lunar de OPCOM S.A. participanților la piețele centralizate de gaze naturale pentru fiecare tranzacție încheiată de către aceștia în luna respectivă pe piețele centralizate de gaze naturale administrate de OPCOM SA. Valoarea tarifului este exprimată în Lei/MWh și este publicată pe pagina web a OPCOM S.A.;
  12. **Titular de licență** – Persoană juridică deținătoare a unei licențe de furnizare/trader/distribuție/înmagazinare/ transport gaze naturale acordată de ANRE;
  13. **Cheia USB** – Dispozitiv hardware extern care se conectează la calculator și permite participantului la piețele centralizate de gaze naturale administrate de OPCOM S.A. accesarea platformei de tranzacționare în condițiile prevăzute în Contractul de comodat;
  14. **Zi lucrătoare**- Zi calendaristică, cu excepția zilelor de sâmbătă, duminică și a oricărei zile declarată sărbătoare legală sau zi liberă.

1. **LEGISLAȚIE DE REFERINȚĂ**
   1. Legea nr. 123/2012 a energiei electrice și a gazelor naturale, cu modificările și completările ulterioare;
   2. Ordinul președintelui Autorității Naționale de Reglementare în domeniul Energiei nr. 105/2018 pentru aprobarea Regulilor generale privind piețele centralizate de gaze naturale, cu modificările și completările ulterioare;
   3. Regulamentul privind cadrul organizat de tranzacționare pe piețele centralizate de gaze naturale administrate de Operatorul Pieței de Energie Electrică și de Gaze Naturale ”OPCOM” S.A., aprobat prin Ordin al președintelui ANRE.
2. **CADRUL DE ORGANIZARE**
   1. **SOLICITAREA ÎNREGISTRĂRII CA PARTICIPANT LA PIEȚELE CENTRALIZATE DE GAZE NATURALE ADMINISTRATE DE OPCOM S.A.** 
      1. Operatorul economic care dorește să se înregistreze la piețele centralizate de gaze naturale administrate de OPCOM S.A. transmite la OPCOM S.A. următoarele documente:
3. Scrisoarea de intenție (Anexa 3);
4. Convenția de participare la piețele produselor standardizate pe termen scurt de gaze naturale și/sau Convenția de participare la piețele produselor standardizate pe termen mediu și lung de gaze naturale și/sau Convenția de participare la piața produselor flexibile pe termen mediu și lung semnată/semnate, în două exemplare originale, câte unul pentru fiecare parte;
5. Acordul OTS cu privire la înregistrarea notificărilor de tranzacții încheiate în cadrul segmentelor piețelor centralizate, în vederea derulării de către OTS a activității de transport al gazelor naturale;
6. Documente specifice agentului economic:
   1. copie după Licență și copie după decizia de acordare a Licenței, în cazul operatorilor economici care dețin o Licență emisă de către ANRE;
   2. documentul oficial care confirmă existența legală a agentului economic, respectiv:
      1. pentru persoanele juridice române – copie după certificatul de înregistrare la Registrul Comerțului;
      2. pentru persoanele juridice străine – copie după atestarea din partea camerei de comerț sau a altui organ competent din țara în care își are sediul societatea comercială sau organizația economică străină, care să confirme existența sa legală, obiectul activității și capitalul său social – copie însoțită de originalul traducerii autorizate;
   3. documentul oficial care confirmă înregistrarea în scopuri de TVA a agentului economic, respectiv:
      1. pentru persoanele juridice române – copie după certificatul de înregistrare fiscală emis de autoritățile române;
      2. pentru persoanele juridice străine – copie după certificatul de înregistrare fiscală emis de autoritățile competente din țara în care își are sediul societatea comercială sau organizația economică străină, însoțită de originalul traducerii autorizate;
   4. datele necesare înscrierii în Registrul de tranzacționare, asumate de reprezentantul legal al agentului economic:
      1. Denumirea operatorului economic;
      2. Sediul , telefon, fax, e-mail;
      3. Numele și funcția reprezentantului legal sau a reprezentantului convențional (în acest caz se depune și împuternicirea legalizată sau procura) și datele de contact ale acestuia;
      4. Numele și funcția persoanei/persoanelor împuternicită(e) pentru a reprezenta participantul în relația cu OPCOM S.A. și datele de contact ale acestuia/acestora;
      5. Persoana sau persoanele având drept de tranzacționare și datele de contact ale acestuia/acestora;
      6. Codul ACER alocat, după caz.
   5. datele necesare în vederea emiterii și comunicării facturilor aferente tarifelor aplicabile pentru piețele centralizate de gaze naturale administrate de OPCOM S.A., în acest sens fiind necesară completarea documentului centralizator de la punctul IV) cu următoarele date:
7. Cod unic de înregistrare participant;
8. Dacă este plătitor de TVA;
9. Număr de înregistrare la Oficiul Național al Registrului Comerțului;
10. Banca și Codul IBAN;
11. Nume, prenume reprezentant pentru corespondența privind facturile;
12. Nume, prenume, funcție, număr de telefon pentru persoana de contact de la departamentul care va gestiona relația cu OPCOM S.A. referitoare la facturare.
    * 1. Operațiunile premergătoare înregistrării la piețele centralizate de gaze naturale administrate de OPCOM S.A.:
         1. OPCOM S.A. verifică documentele depuse de operatorul economic ce dorește înregistrarea la cel puțin una dintre piețele centralizate de gaze naturale administrate de OPCOM S.A. și confirmă completitudinea documentelor prin vizarea Scrisorii de intenție a operatorului economic ce solicită înregistrarea la piață.
         2. OPCOM S.A. solicită informații suplimentare și corectarea informațiilor invalidate în cazul în care documentația depusă este incompletă sau în cazul invalidării unor informații conținute în documentele depuse de operatorul economic ce dorește înregistrarea la piețele centralizate de gaze naturale administrate de OPCOM S.A. Procesul de înregistrare la piețele centralizate de gaze naturale administrate de OPCOM S.A. se reia la data la care operatorul economic ce solicită înregistrarea la piață/piețe transmite documentele corectate.
    1. **ÎNREGISTRAREA LA PIEȚELE CENTRALIZATE DE GAZE NATURALE ADMINISTRATE DE OPCOM S.A.** 
       1. OPCOM S.A. comunică electronic (pe e-mail) completitudinea documentelor depuse de solicitant și emite factura aferentă tarifului de înscriere către operatorul economic care a solicitat înregistrarea la cel puțin una dintre piețele centralizate de gaze naturale administrate de OPCOM S.A. și ale cărui documente, depuse pentru înscrierea la această piață, au fost analizate și acceptate de OPCOM S.A. ca fiind conforme, în maximum 5 (cinci) zile lucrătoare de la data confirmării completitudinii documentelor.
       2. Achitarea tarifului de înscriere este condiție pentru semnarea Convenției de participare la piața la care s-a solicitat înregistrarea.
       3. În cazul în care solicitantul înregistrării la piață nu achită factura în termen de 1 (o) lună de la solicitarea înregistrării, procesul de înregistrare se anulează și se stornează factura aferentă tarifului de înscriere. Ulterior, dacă solicitantul dorește înregistrarea, acesta va relua procesul de înregistrare cu transmiterea unei noi scrisori de intenție și actualizarea documentelor necesare înregistrării.
       4. În cazul în care operatorul economic care dorește înregistrarea la cel puțin una dintre piețele centralizate de gaze naturale administrate de OPCOM S.A. a îndeplinit toate condițiile stipulate în prezenta Procedură, respectiv la art. 6.1.1, 6.1.2.2 și 6.2.2, OPCOM S.A. realizează înregistrarea operatorului economic la piața la care s-a solicitat înregistrarea.
       5. Înregistrarea la piețele produselor standardizate pe termen scurt de gaze naturale și/sau la piețele produselor standardizate pe termen mediu și lung de gaze naturale și/sau la piața produselor flexibile pe termen mediu și lung devine efectivă începând cu data intrării în vigoare a Convenției de participare la piață.
       6. Concomitent cu înregistrarea operatorului economic în calitate de participant la piață acesta va primi un număr de înregistrare în Registrul de tranzacționare și un Cod/Coduri de Identificare specific(e) pentru fiecare piață pentru care participantul la piață îndeplinește condițiile de participare.
       7. La încheierea procesului de înregistrare la piață OPCOM S.A.:
          * 1. transmite operatorului economic comunicarea privind înregistrarea ca participant la piețele produselor standardizate pe termen scurt de gaze naturale și/sau la piețele produselor standardizate pe termen mediu și lung de gaze naturale și/sau la piața produselor flexibile pe termen mediu și lung conform Anexei nr. 4 la Procedură, în termen de maximum 2 (două) zile lucrătoare de la semnarea Convenției de participare la piață;
            2. distribuie pe bază de cerere formulată de către participantul la piață, prin semnarea unui Contract de comodat, cheia USB de acces la platforma de tranzacționare, precum și software-ul necesar instalării, în conformitate cu condițiile politicii OPCOM S.A. de atribuire a cheilor de accesare a platformelor de tranzacționare;
            3. asigură cu titlu gratuit pregătirea reprezentanților participantului la piață pentru utilizarea software-ului de activare aferent cheii USB de acces la platforma de tranzacționare și pentru utilizarea platformei/platformelor de tranzacționare pe baza Ghidului/Ghidurilor de utilizare a acesteia, publicat(e) pe site-ul OPCOM S.A..
       8. Participantul la piețele centralizate de gaze naturale administrate de OPCOM S.A. trebuie să confirme în scris (via fax sau e-mail) primirea comunicării menționată la art. 6.2.7 pct. a).
       9. OPCOM S.A. înregistrează datele aferente participantului la piețele centralizate de gaze naturale administrate de OPCOM S.A. în baza de date întocmită și menținută conform Registrului de tranzacționare.
       10. Fiecare participant la piețele centralizate de gaze naturale administrate de OPCOM S.A. are dreptul și obligația să consulte informațiile din Registrul de tranzacționare care îl privesc și să solicite corectarea oricărei inexactități în termen de 2 (două) zile lucrătoare de la primirea înștiințării de înregistrare.
       11. Pentru participantul care se înregistrează, în cursul anului, la piețele centralizate de gaze naturale administrate de OPCOM S.A., factura aferentă tarifului de administrare se emite si se comunică electronic (pe e-mail), în maximum 5 (cinci) zile lucrătoare de la data înregistrării și va cuprinde valoarea (la care se adaugă TVA, după caz) ponderată cu raportul dintre numărul de luni în care participantul este înscris și numărul de luni din anul calendaristic.
       12. Plata facturii se efectuează de către participantul la piețele centralizate de gaze naturale administrate de OPCOM S.A. prin virament bancar, cu ordin de plata, în 5 (cinci) zile lucrătoare de la data primirii facturii prevăzută la pct.6.2.11; factura se consideră achitată de către participant la data creditării contului bancar al OPCOM S.A.
       13. Participantul poate lua parte la sesiuni de licitație/tranzacționare pentru piața/modalitățile de tranzacționare pentru care a selectat opțiunea de participare, doar ulterior efectuării plății tarifului de administrare și îndeplinirii tuturor celorlalte condiții privind participarea cu oferte prevăzute în procedurile aplicabile fiecărei piețe/modalități de tranzacționare.
       14. Participantul la piețele centralizate de gaze naturale administrate de OPCOM S.A. are obligația să asigure actualizarea documentelor depuse pentru înscrierea la piață ori de câte ori intervin modificări față de versiunile documentelor depuse menționate la art.6.1.1., în termen de 10 zile lucrătoare de la data efectuării modificărilor. Registrul de tranzacționare va fi actualizat în termen de maximum 2 (două) zile lucrătoare de la primirea de către OPCOM S.A. a modificărilor și transmite participantului comunicarea conform Anexei nr. 5 la Procedură.
       15. În cazul în care datele de identificare ale participantului la piețele centralizate de gaze naturale administrate de OPCOM S.A. cuprinse în Convenția de participare la piețele produselor standardizate pe termen scurt de gaze naturale și/sau Convenția de participare la piețele produselor standardizate pe termen mediu și lung de gaze naturale și/sau Convenția de participare la piața produselor flexibile pe termen mediu și lung și în Contractul de comodat se modifică, se vor semna acte adiționale care vor consemna modificările survenite.
       16. OPCOM S.A. arhivează documentele aferente înregistrării ca participant la piețele centralizate de gaze naturale administrate de OPCOM S.A. pentru fiecare participant.
       17. Corespondența desfășurată și documentele opozabile depuse în scopul înscrierii și participării solicitantului la piețele centralizate de gaze naturale administrate de OPCOM S.A. sunt cele în limba română.
    2. **RESPINGEREA CERERII DE ÎNREGISTRARE LA PIEȚELE CENTRALIZATE DE GAZE NATURALE ADMINISTRATE DE OPCOM S.A.** 
       1. Cererea unui operator economic de înregistrare la cel puțin una dintre piețele centralizate de gaze naturale administrate de OPCOM S.A. poate fi respinsă în momentul în care acesta nu îndeplinește una din următoarele condiții:
    3. nu prezintă toate documentele necesare înregistrării ca participant;
    4. nu achită tariful de înscriere la piață.
    5. **RETRAGEREA UNUI PARTICIPANT DE LA PIEȚELE CENTRALIZATE DE GAZE NATURALE ADMINISTRATE DE OPCOM S.A.** 
       1. Un participant la piețele produselor standardizate pe termen scurt de gaze naturale și/sau la piețele produselor standardizate pe termen mediu și lung de gaze naturale și/sau la piața produselor flexibile pe termen mediu și lung se poate retrage din proprie inițiativă de la piață în baza unei înștiințări transmise în scris la OPCOM S.A..
       2. Înștiințarea trebuie transmisă cu cel puțin 15 (cincisprezece) zile calendaristice înaintea datei de la care participantul la piață dorește ca retragerea sa să devină efectivă (exclusiv data intrării în efectivitate a retragerii), calculate începând cu ziua următoare datei primirii notificării scrise prealabile transmisă în acest sens către OPCOM S.A..
    6. **SUSPENDAREA/REVOCAREA UNUI PARTICIPANT DE LA PIEȚELE CENTRALIZATE DE GAZE NATURALE ADMINISTRATE DE OPCOM S.A.** 
       1. OPCOM S.A. suspendă înregistrarea unui participant la piață în oricare din următoarele cazuri:

**a)** dacă participantul nu mai îndeplinește una sau mai multe din condițiile necesare participării la piață, precizate în documentele depuse și acceptate de OPCOM S.A. pentru înscrierea sa ca participant la piețele produselor standardizate pe termen scurt de gaze naturale și/sau la piețele produselor standardizate pe termen mediu și lung de gaze naturale și/sau la piața produselor flexibile pe termen mediu și lung;

**b)** dacă într-un interval de timp de 1 (un) an, activitatea desfășurată de participant pe PCGN - LN și/sau pe PCGN – LP și/sau PPF-TL a condus de mai mult de 3 (trei) ori la nesemnarea contractului aferent unei tranzacții încheiate pe piață și/sau la anularea unei sesiuni de tranzacționare pe PCGN-LP/PPF-TL în urma retragerii ofertei inițiatoare față de care erau depuse oferte de răspuns;

**c)** dacă, într-un interval de timp de 1 (o) lună, activitatea desfășurată de participant pe PZU-GN/PI-GN determină de mai mult de 3 (trei) ori refuzuri de plată (datorate lipsei de disponibilitate în cont) pentru instrucțiunile de debitare directă transmise și executarea scrisorii de garanție bancară pe PZU-GN/PI-GN;

**d)** dacă participantul nu achită Tariful de administrare și/sau Tariful de tranzacționare aferente piețelor centralizate de gaze naturale administrate de OPCOM S.A.;

**e)**  dacă în termen de 6 luni de la data aducerii la cunoștința publică a modificării Convenției și/sau Anexelor sale, participantul la piață nu semnează versiunea revizuită a Convenției;

**f)** dacă participantul la piață încalcă prevederile din Convenția de participare la piață și/sau prevederile Procedurilor specifice privind funcționarea piețelor centralizate de gaze naturale referitoare la obligația participantului de a-și asuma obligațiile aferente și a semna, cu respectarea întocmai a conținutului și formei contractului standard de vânzare/cumpărare a gazelor naturale, pe PCGN - LN și/sau contractului de vânzare/cumpărare a gazelor naturale publicat împreună cu oferta inițiatoare, pe PCGN – LP/ PPF-TL, contractului preagreat/confirmării de tranzacție semnată de părți, pe PCGN – OTC și a rezultatului sesiunii de licitație în ceea ce privește cantitatea și prețul de atribuire;

**g)** nerespectarea termenelor specificate în proceduri, de transmitere a facturilor pentru gazele naturale vândute pe PZU-GN/PI-GN;

**h)** neachitarea până la sfârșitul lunii următoare lunii de referință, a obligațiilor de plată finale pentru tranzacțiile realizate pe PZU-GN/PI-GN.

* + 1. La îndeplinirea oricăreia dintre condițiile stipulate la art. 6.5.1., OPCOM S.A. dispune suspendarea participantului la piețele produselor standardizate pe termen scurt de gaze naturale și/sau la piețele produselor standardizate pe termen mediu și lung de gaze naturale și/sau la piața produselor flexibile pe termen mediu și lung, pentru o perioadă care să nu depășească 90 de zile calendaristice (exclusiv data notificării participantului), transmițând o comunicare, cu specificarea motivelor suspendării și a datei intrării în efectivitate a acesteia, participantului în cauză prin transmiterea unei comunicări conform Anexei nr. 6 la Procedură.
    2. Dacă un participant la piață nu poate dovedi că a corectat cauzele care au condus la suspendarea sa în decursul perioadei specificate de OPCOM S.A. conform prevederilor art. 6.5.2, OPCOM S.A. poate revoca înregistrarea ca participant la piață a operatorului economic în cauză, transmițând o notificare corespunzătoare cu cel puțin 2 (două) săptămâni (respectiv 14 zile calendaristice, calculate luându-se în considerare ziua transmiterii notificării, exclusiv prima zi de intrare în vigoare a revocării înregistrării ca participant la piețele centralizate de gaze naturale) în avans față de momentul intrării în efectivitate a revocării, participantului. Formularul este prezentat în Anexa nr. 7 la Procedură.
    3. Înregistrarea ca participant la piețele centralizate de gaze naturale administrate de OPCOM S.A. este revocată automat, cu efect imediat, dacă Licența participantului în cauză a fost retrasă de către ANRE.
  1. **CONSECINȚELE RETRAGERII, SUSPENDĂRII, REVOCĂRII UNUI PARTICIPANT DE LA PIEȚELE CENTRALIZATE DE GAZE NATURALE ADMINISTRATE DE OPCOM S.A.**
     1. Dacă un participant la piețele centralizate de gaze naturale administrate de OPCOM S.A. renunță la participarea pe piețele produselor standardizate pe termen scurt de gaze naturale și/sau la piețele produselor standardizate pe termen mediu și lung gaze naturale și/sau la piața produselor flexibile pe termen mediu și lung conform prevederilor secțiunii 6.4., sau dacă înregistrarea unui participant la piețele produselor standardizate pe termen scurt de gaze naturale și/sau la piețele produselor standardizate pe termen mediu și lung de gaze naturale și/sau la piața produselor flexibile pe termen mediu și lung este suspendată sau revocată de OPCOM S.A. conform prevederilor secțiunii 6.5., atunci:

**a)** respectivul participant nu mai are dreptul să transmită noi oferte pe piețele produselor standardizate pe termen scurt de gaze naturale și/sau piețele produselor standardizate pe termen mediu și lung de gaze naturale și/sau la piața produselor flexibile pe termen mediu și lung și toate ofertele acestuia, începând cu data intrării în vigoare a retragerii, suspendării sau revocării, se consideră automat anulate;

**b)** Participantul la piețele produselor standardizate pe termen scurt de gaze naturale și/sau la piețele produselor standardizate pe termen mediu și lung de gaze naturale și/sau la piața produselor flexibile pe termen mediu și lung trebuie să efectueze toate plățile datorate în conformitate cu rezultatele sesiunilor de licitație;

**c)** după efectuarea tuturor plăților datorate de participantul la piețele produselor standardizate pe termen scurt de gaze naturale și/sau la piețele produselor standardizate pe termen mediu și lung de gaze naturale și/sau la piața produselor flexibile pe termen mediu și lung care s-a retras sau a fost revocat, OPCOM S.A. va anula înregistrarea acestuia în Registrul de tranzacționare, informând participantul și va actualiza listele cu participanții la piețele produselor standardizate pe termen scurt de gaze naturale și/sau la piețele produselor standardizate pe termen mediu și lung de gaze naturale și/sau la piața produselor flexibile pe termen mediu și lung publicate pe site-ul OPCOM S.A..

* 1. **TARIFE**
     1. Pentru activitățile și serviciile desfășurate, OPCOM S.A. percepe următoarele tarife:

1. Tariful de înscriere pe piețele centralizate de gaze naturale administrate de OPCOM S.A. se percepe o singură dată, la înregistrarea participantului la unul din segmentele pieței administrate de OPCOM S.A.. Factura se emite și se comunică electronic (pe e-mail), în maximum 5 (cinci) zile lucrătoare de la data confirmării completitudinii documentelor depuse de către solicitant.
2. Tariful de administrare a piețelor centralizate de gaze naturale administrate de OPCOM S.A. se percepe anual fiecărui participant la piață pentru fiecare dintre piețele la care acesta este înregistrat. În primul an, factura se emite și se comunică electronic (pe e-mail), în maximum 5 (cinci) zile lucrătoare de la data înregistrării, cuprinzând valoarea tarifului, ponderată cu raportul dintre numărul de luni în care participantul este înscris și numărul de luni din anul calendaristic. Începând cu al doilea an, pentru participanții înregistrați, factura se emite în luna decembrie a anului curent pentru anul următor. În situația retragerii participantului de pe piețele de gaze naturale administrate, OPCOM S.A. are obligația emiterii facturii de regularizare, în termen de 5 (cinci) zile lucrătoare de la data retragerii acestuia.
3. Tariful de tranzacționare pe piețele produselor standardizate pe termen mediu și lung de gaze naturale și pentru piața produselor flexibile pe termen mediu și lung se percep lunar. Factura se emite și se comunică electronic (pe e-mail) în primele 3 (trei) zile lucrătoare din luna următoare lunii în care au fost încheiate tranzacțiile de vânzare/cumpărare a gazelor naturale. Tariful de tranzacționare se aplică cantităților de gaze naturale tranzacționate în luna respectivă comunicate prin Formularele de încheiere a tranzacției;
4. Tariful de tranzacționare pe piețele produselor standardizate pe termen scurt se aplică cantităților de gaze naturale tranzacționate, conform „Procedurii privind încasările și plățile aferente tranzacțiilor pe piața pentru ziua următoare de gaze naturale”/„Procedurii privind încasările și plățile aferente tranzacțiilor pe piața intra-zilnică de gaze naturale” elaborate de OPCOM S.A..
   * 1. Participanții la PCGN-OTC care acceptă intermedierea unei tranzacții între doi participanți aflați în imposibilitatea tranzacționării în mod direct, conform listelor albe de eligibilitate, nu vor plăti tariful de tranzacționare pentru tranzacțiile intermediate.
     2. Plata facturilor se efectuează de către participanți prin virament bancar sau cu ordin de plată, în maximum 5 (cinci) zile lucrătoare de la data comunicării facturii, cu excepția plății tarifului de tranzacționare pe PZU-GN/PI-GN, care se achită conform „Procedurii privind încasările și plățile aferente tranzacțiilor pe piața pentru ziua următoare de gaze naturale”/„Procedurii privind încasările și plățile aferente tranzacțiilor pe piața intra-zilnică de gaze naturale” elaborată de OPCOM S.A.. Factura se consideră achitată de către participant la data înregistrării plății în contul OPCOM S.A.
5. **ALTE PREVEDERI**
   1. Prevederile prezentei Proceduri sunt completate de drept și în mod automat cu prevederile legislației de referință precizate la capitolul 5, precum și cu modificările ulterioare ale acestor documente.

**Anexa 1**

**DIAGRAMA PROCESULUI DE ÎNREGISTRARE A PARTICIPANȚILOR LA PIEȚELE CENTRALIZATE DE GAZE NATURALE ADMINISTRATE DE OPCOM S.A.**

Încetarea perioadei de suspendare de la piață a participantului și reacordarea dreptului de a participa cu oferte pe piețele centralizate de gaze naturale administrate de OPCOM S.A.

Nedepunerea dovezii privind înlăturarea cauzelor ce au dus la suspendarea participantului de la piețele centralizate de gaze naturale administrate de OPCOM S.A.

Depunerea dovezii privind înlăturarea cauzelor ce au dus la suspendarea participantului de la piețele centralizate de gaze naturale administrate de OPCOM S.A.

Transmiterea de către Operatorii economici din sectorul gazelor naturale/clienți finali a documentelor necesare înregistrării la piețele centralizate de gaze naturale administrate de OPCOM S.A.

Revocarea înregistrării ca participant la piață a Operatorului economic/clientului final și restricționarea dreptului de a participa cu oferte pe piețele centralizate de gaze naturale administrate de OPCOM S.A.

Înregistrarea

Operatorului economic/ în calitate de Participant

Respingerea

solicitării de înregistrare la piață

Invalidarea

de către OPCOM S.A. a documentelor depuse în vederea înregistrării la piață

sau

Neachitarea tarifului de înscriere

Validarea

de către OPCOM S.A. a documentelor depuse în vederea înregistrării la piață

Achitarea

de către Operatorii Economici/clienți a tarifului de înscriere

Verificarea de către OPCOM S.A. a documentelor depuse în vederea înregistrării la piețele centralizate de gaze naturale administrate de OPCOM S.A.

Corectarea

neconformităților identificate în timpul procesului de verificare

Primirea

solicitării de înregistrare

**Anexa 2**

**DOCUMENTE NECESARE LA ÎNREGISTRAREA LA PIEȚELE CENTRALIZATE DE GAZE NATURALE**

**ADMINISTRATE DE OPCOM S.A.**

|  |  |  |  |  |
| --- | --- | --- | --- | --- |
| Nr. crt. | Documente necesare | Operator economic titular de licență | | Alți operatori economici |
| PJ române | PJ străine |
|  | Scrisoare de intenție privind înregistrarea solicitantului ca participant la piață (original, semnat și după caz, ștampilat) | x | x | x |
|  | Licența acordată de ANRE (copie) | x | x |  |
|  | Decizie ANRE de acordare a licenței (copie) | x | x |  |
|  | Certificat de înregistrare la Registrul Comerțului | x |  | x |
|  | Atestarea din partea camerei de comerț sau a altui organ competent din țara în care își are sediul societatea comercială sau organizația economică străină, care să confirme existența sa legală, obiectul activității și capitalul său social (copie însoțită de originalul traducerii autorizate) |  | x |  |
|  | Certificat de înregistrare fiscală emis de autoritățile române (copie) | x |  | x |
|  | Certificat de înregistrare fiscală emis de autoritățile competente din țara în care își are sediul societatea comercială sau organizația economică străină (copie însoțită de originalul traducerii autorizate) |  | x |  |
|  | Document centralizator cu datele necesare înscrierii în Registrul de tranzacționare, asumat de reprezentantul legal al agentului economic: denumirea operatorului economic, sediul, telefon, fax, e-mail, numele și funcția reprezentantului legal sau a reprezentantului convențional (în acest caz se depune și împuternicirea legalizată sau procura) și datele de contact ale acestuia, numele și funcția persoanei/persoanelor împuternicită(e) pentru a reprezenta participantul în relația cu OPCOM S.A. și datele de contact ale acestuia/acestora, persoana sau persoanele având drept de tranzacționare și datele de contact ale acestuia/acestora, codul ACER alocat | x | x | x |
|  | Document centralizator cu datele necesare în vederea emiterii și comunicării facturilor aferente tarifelor aplicabile pentru piețele centralizate de gaze naturale, asumat de reprezentantul legal al agentului economic: Cod unic de înregistrare participant, dacă este plătitor de TVA, număr de înregistrare la Oficiul Național al Registrului Comerțului, banca și Codul IBAN, nume, prenume reprezentant pentru corespondența privind facturile, nume, prenume, funcție, număr de telefon pentru persoana de contact de la departamentul care va gestiona relația cu OPCOM S.A. referitoare la facturare. | x | x | x |
|  | Convenția de participare la piețele produselor standardizate pe termen scurt de gaze naturale și/sau Convenția de participare la piețele produselor standardizate pe termen mediu și lung de gaze naturale și/sau Convenția de participare la piața produselor flexibile pe termen mediu și lung (2 exemplare originale, semnate de reprezentantul legal al operatorului economic și, după caz, ștampilate) | x | x | x |
|  | Acordul OTS cu privire la înregistrarea notificărilor de tranzacții încheiate în cadrul segmentelor piețelor centralizate, în vederea derulării de către OTS a activității de transport a gazelor naturale | x | x | x |
|  | Contract de comodat aferent cheii USB de acces la platforma de tranzacționare, unic pentru solicitanții la una din piețele PCGN-LN, PCGN-LP, PZU-GN, PI-GN, PPF-TL (2 exemplare originale, semnate de reprezentantul legal al operatorului economic și, după caz, ștampilate) | x | x | x |

**Anexa 3**

Nr. Ieșire solicitant ... din data…

Nr. Intrare OPCOM S.A. …din data…

**SCRISOARE DE INTENȚIE**

privind înregistrarea solicitantului ca participant la

piața …………………………….

Către,

Operatorul Pieței de Energie Electrică și de Gaze Naturale “OPCOM” S.A.

Bd. Hristo Botev 16-18, sectorul 3, București

Societatea (Denumirea operatorului economic) cu sediul în (adresa completă, strada, nr., bloc, scara, sector, localitatea, județul), înregistrată la Oficiul Registrului Comerțului al (aria de referință), cu numărul ........................................................................................... reprezentată prin reprezentantul legal (Director General, administrator, etc., după caz) (prenume, nume), în conformitate cu prevederile “Procedurii privind înregistrarea participanților la piețele centralizate de gaze naturale administrate deOPCOM S.A.”, în vigoare, solicit înregistrarea ca participant la piața ………….începând cu data de .... .

Data

...

Reprezentant legal

**Anexa 4**

Nr. Ieșire OPCOM S.A. …din data…

Nr. Intrare participant …din data…

**COMUNICARE**

privind înregistrarea ca

participant la piața …………………..

Către (Denumirea operatorului economic)

Prin prezenta vă comunicăm că în conformitate cu prevederile Procedurii privind înregistrarea participanților la piețele centralizate de gaze naturale administrate deOPCOM S.A., începând cu data de ... ați fost înregistrat ca participant la piața ………….

Datele cu care ați fost înregistrat la OPCOM SA în Registrul de tranzacționare sunt cele din anexa la prezenta care sunt extrase din registru.

Totodată vă informăm că, în conformitate cu prevederile cadrului de reglementare aplicabil, dreptul de tranzacționare pe această piață/aceste piețe va intra în efectivitate numai după achitarea facturii aferente tarifului de administrare practicat de OPCOM S.A.

Data

... Director General

**Anexa 5**

Nr. Ieșire OPCOM S.A. …din data…

Nr. Intrare (Denumirea operatorului economic)……………..din data………………

**COMUNICARE**

Către:

Denumirea operatorului economic

Prin prezenta vă comunicăm că începând cu data de …... au intervenit următoarele modificări în Registrul de tranzacționare pentru (operatorul economic) ..…, înregistrat ca participant la piața ………………………….:

………………………………………..

Datele actualizate ce figurează în înregistrările Operatorului Pieței de Energie Electrică și de Gaze Naturale ”OPCOM” SA din Registrul de tranzacționare sunt cele din anexa la prezenta care sunt extrase din registru.

Data

... Director General

**Anexa 6**

Nr. Ieșire OPCOM S.A. …din data…

Nr. Intrare (Denumirea operatorului economic)……………..din data………………

**COMUNICARE**

privind suspendarea de la tranzacționare pe …………..(denumire piață)

Către:

Denumirea operatorului economic

Prin prezenta vă comunicăm că începând cu data de ............... s-a procedat la suspendarea (operatorul economic) …........................ ca participant la piața ………………………..din următoarele motive:

................. ................. ................. ................. ................. .................

................. ................. ................. ................. ................. .................

................. ................. ................. ................. ................. .................

Totodată vă informăm că, în conformitate cu prevederile cadrului de reglementare aplicabil, dreptul de tranzacționare pe această piață va intra în efectivitate numai după înlăturarea cauzei care a condus la suspendare.

În cazul în care, până la data de …………… (se va completa data la care se încheie perioada de suspendare) nu se face dovada înlăturării cauzei care a condus la suspendare, OPCOM S.A. va aplica măsura revocării …………….. (denumire participant) ca participant la ……………..(denumire piață).

Data

... Director General

**Anexa 7**

Nr. Ieșire OPCOM S.A. …din data…

Nr. Intrare (Denumirea operatorului economic)……………..din data………………

**COMUNICARE**

privind revocarea ca participant la …………..(denumire piață)

Către:

Denumirea operatorului economic

Prin prezenta vă comunicăm că începând cu data de ............... se va proceda la revocarea (operatorul economic) …........................ ca participant la piața ………………………..deoarece nu a fost înlăturată cauza care a condus la suspendare.

Totodată vă informăm că, dacă până la sfârșitul perioadei de suspendare veți face dovada încetării cauzei, revocarea nu se aplică, iar suspendarea încetează.

Data

... Director General